KOMISIJOS ATASKAITA EUROPOS PARLAMENTUI IR TARYBAI dėl Europos Parlamento ir Tarybos direktyvos 2000/60/EB X priedo dėl prioritetinių medžiagų vandens politikos srityje peržiūros rezultatų /* COM/2011/0875 final */





TURINYS 1. Teisinės aplinkybės 3 2. Techninio proceso ir konsultacijų santrauka 3 3. Peržiūros rezultatų santrauka 4 3.1. Įvadas 4 3.2. Esamų prioritetinių medžiagų peržiūra 4 3.3. Naujų prioritetinių medžiagų nustatymas 5 3.4. Direktyvos 2008/105/EB III priede nurodytų medžiagų peržiūra 5 3.5. Kontrolės priemonių nustatymas ES lygmeniu 5 3.6. Kiti rezultatai 6 4. Būsimų Direktyvos 2000/60/EB X priedo peržiūrų perspektyva 6 Teisinės aplinkybės Vandens pagrindų direktyvos (VPD, 2000/60/EB)[1] 16 straipsnio 4 dalyje reikalaujama, kad Komisija reguliariai peržiūrėtų X priedą, kuriame pateiktas prioritetinių medžiagų vandens politikos srityje, atrinktų iš tokių, kurios kelia nemažą grėsmę vandens aplinkai arba per ją, sąrašas. 16 straipsnio 2 dalyje išdėstomi prioritetinių medžiagų nustatymo kriterijai. Be to, 16 straipsnio 3 dalyje reikalaujama, kad Komisija nustatytų prioritetines pavojingas medžiagas, prioritetinių medžiagų pogrupį, kurio medžiagoms būdingas patvarumas, biologinis kaupimasis ir toksiškumas arba atitinkamas pavojingumo lygis. 16 straipsnio 6 dalyje reikalaujama, kad Komisija pateiktų pasiūlymų, kaip kontroliuoti laipsnišką prioritetinių medžiagų išleidimo, išmetimo ir nuotėkių sumažinimą bei prioritetinių pavojingų medžiagų išleidimo, išmetimo ir nuotėkių nutraukimą arba laipsnišką panaikinimą. Minėtoje dalyje taip pat nustatomas 20 metų laikotarpis nuo kontrolės priemonių patvirtinimo, per kurį reikia atlikti šį nutraukimą arba laipsnišką panaikinimą. Dabartinis 33 prioritetinių medžiagų sąrašas nustatytas Sprendimu Nr. 2455/2001/EB[2] ir iš dalies pakeistas Direktyva 2008/105/EB[3] (AKSD). Pastarojoje taip pat nustatyti visų 33 prioritetinių medžiagų ir 8 kitų teršalų, ES lygmeniu jau reglamentuojamų esamais teisės aktais, aplinkos kokybės standartai (AKS). AKSD 8 straipsnyje reikalaujama, kad Komisija, peržiūrėdama VPD X priedą, apsvarstytų , inter alia , ar medžiagų, išdėstytų tos direktyvos III priede, nereikia priskirti prie prioritetinių medžiagų arba prioritetinių pavojingų medžiagų. Komisija turėtų iki 2011 m. Europos Parlamentui ir Tarybai pranešti savo peržiūros rezultatus ir, jeigu reikia, prie savo ataskaitos pridėti atitinkamus pasiūlymus, ypač pasiūlymus nustatyti naujas prioritetines medžiagas arba prioritetines pavojingas medžiagas arba tam tikras prioritetines medžiagas priskirti prie prioritetinių pavojingų medžiagų ir, kai aktualu, nustatyti atitinkamus paviršinio vandens, nuosėdų ar biotos AKS. Ši ataskaita yra Komisijos ataskaita, kurios reikalaujama AKSD 8 straipsnyje. Prie jos pridedamas Komisijos pasiūlymas dėl Direktyvos, kuria iš dalies keičiamos direktyvų 2000/60/EB ir 2008/105/EB nuostatos dėl prioritetinių medžiagų vandens politikos srityje. TECHNINIO PROCESO IR KONSULTACIJų SANTRAUKA Techniniam peržiūros darbui vadovavo Aplinkos GD ir Jungtinis tyrimų centras (JRC), o jį atliko ne vienas ekspertas. Tai – pagal VPD Bendrąją įgyvendinimo strategiją (BĮS) sudarytos Cheminių medžiagų aspektų darbo grupės (WG E) nariai[4] ir Komisijos pasamdyti konsultantai. WG E dalyvauja Komisijos generalinių direktoratų, valstybių narių ir suinteresuotųjų subjektų organizacijų – įvairių Europos pramonės asociacijų, NVO ir tarpvyriausybinių organizacijų – atstovai. WG E daug prisidėjo prie peržiūros padėdama rinkti duomenis (įskaitant kontrolės duomenis ir duomenis apie pavojingumą), nustatyti naujų medžiagų prioritetiškumą, AKS aspektais atnaujinti Techninių gairių dokumentą, parengti AKS. Ji padėjo peržiūrėti ir esamas prioritetines medžiagas (AKS ir prioritetinių pavojingų medžiagų statusą). AKS projektas pateiktas Pavojų sveikatai ir aplinkai moksliniam komitetui (SAPMK)[5], kad jis pateiktų nuomonę. Peržiūra užbaigta atlikus poveikio vertinimą, kurį padėjo atlikti iš Komisijos tarnybų atstovų ir pagal konsultavimo sutartį sudaryta Poveikio vertinimo iniciatyvinė grupė. Rangovai parengė atskirų medžiagų poveikio ataskaitas, atsižvelgdami į techninio darbo išvadas ir papildomą WG E ir kitų suinteresuotųjų subjektų, kurie neturi savo atstovų WG, pateiktą informaciją. 2011 m. birželio 22 d. posėdyje poveikio vertinimą aptarė poveikio vertinimo taryba. Tarybos pastabos aptariamos galutinėje poveikio vertinimo ataskaitoje SEC(2011)1545. PERžIūROS REZULTATų SANTRAUKA Įvadas Vadovaujantis VPD reikalavimais atlikta Direktyvos 2000/60/EB X priedo peržiūra. Techninė peržiūros informacija paaiškinama kartu pateiktame Komisijos tarnybų darbiniame dokumente SEC(2011)1544. Esamų prioritetinių medžiagų peržiūra Atlikus techninę peržiūrą ir atsižvelgiant į gautą naują informaciją, siūloma taip pakeisti dabartinius AKS: - siūloma atnaujinti vandens AKS, taikomus šioms prioritetinėms medžiagoms: antracenui, fluorantenui, naftalenui, poliaromatiniams angliavandeniliams, polibromintiems difenilio eteriams, švinui ir nikeliui; - parengti ir siūlomi biotos AKS, taikomi fluorantenui, poliaromatiniams angliavandeniliams ir polibromintiems difenilo eteriams, nes šias medžiagas dėl jų savybių šioje terpėje yra lengviau ir patikimiau nustatyti; - dabartiniai biotos AKS, taikomus heksachlorbenzenui, heksachlorbutadienui ir gyvsidabriui, paliekami, tačiau vandens AKS ir Direktyvos 2008/105/EB I priedo A dalies 9 išnaša panaikinami, nes taikant tuos AKS neužtikrinama reikiama apsauga. Atnaujintais AKS, remiantis naujosiomis mokslo žiniomis, bus užtikrintas pakankamas vandens aplinkos ir žmogaus sveikatos, kuriai per ją daromas poveikis, apsaugos lygis. Sprendžiant esamų medžiagų statuso klausimą, remiantis naujausia informacija, medžiagas Di-(2-etilheksil)-ftalatą (DEHP) ir trifluraliną siūloma priskirti prie prioritetinių pavojingų medžiagų. Naujų prioritetinių medžiagų nustatymas Remiantis techninio proceso rezultatais siūloma toliau nurodytas medžiagas nustatyti kaip prioritetines medžiagas: aklonifeną, bifenoksą, cibutriną, cipermetriną, dichlorvosą, terbutriną, 17-α-etinilestradiolą, 17-β-estradiolą ir diklofenaką; o toliau nurodytas medžiagas – kaip prioritetines pavojingas medžiagas: dikofolį, perfluoroktano sulfoninę rūgštį ir jos vedinius (PFOS), kvinoksifeną, dioksinus ir jų tipo junginius, heksabromociklododekaną (HBCDD) ir heptachlorą bei (arba) heptachloro epoksidą. Vandens AKS siūlomi visoms naujoms medžiagoms, išskyrus dioksinus ir jų tipo junginius. Siūlomi biotos AKS, kai joje yra dikofolio, PFOS, dioksinų ir jų tipo junginių, HBCDD ir heptachloro bei (arba) heptachloro epoksido. Direktyvos 2008/105/EB III priede nurodytų medžiagų peržiūra Į prioritetinių medžiagų sąrašą siūloma įtraukti Direktyvos 2008/105/EB III priede nurodytas keturias medžiagas ir (arba) medžiagų grupes: dikofolį, dioksinus ir jų tipo junginius, PFOS ir kvinoksifeną. Penktoji grupė, dioksinų tipo PCB, įtraukiami kartu su dioksinais ir jų tipo junginiais. Duomenų apie į ne dioksinų tipo PCB nepakanka norint nustatyti patikimus AKS, todėl šių PCB įtraukti nesiūloma. Peržiūrėjus kitas Direktyvos 2008/105/EB III priede nurodytas medžiagas padaryta išvada, jog ES lygmeniu nepakanka įrodymų, kad jos kelia nemažą grėsmę vandens aplinkai arba per ją, todėl šiuo etapu jų negalima įtraukti prioritetinių medžiagų sąrašą. Ateityje atlikdama Direktyvos 2000/60/EB X priedo peržiūras Komisija iš naujo įvertins turimą informaciją ir prireikus pateiks pasiūlymų įtraukti medžiagas į prioritetinių medžiagų sąrašą. Daugiau informacijos apie peržiūros rezultatus pateikiama kartu pateiktame Komisijos tarnybų darbiniame dokumente SEC(2011)1544. Kontrolės priemonių nustatymas ES lygmeniu Kai 2006 m. buvo teikiamas Komisijos pasiūlymas, peržiūrėjus esamas kontrolės priemones buvo padaryta išvada, kad nuo 2000 m. ES lygmeniu priimtas ne vienas aktas, kuris pagal VPD 16 straipsnį laikytinas kontrolės priemone. Nuspręsta, kad norint pasiekti VPD tikslus ES lygmeniu papildomų priemonių nereikia. Padaryta išvada, kad, jeigu papildomų priemonių prireiktų vietos lygmeniu, valstybės narės jas galėtų įtraukti į upių baseinų valdymo planus (žr. AKSD 7 ir 8 konstatuojamąsias dalis). Nuo tada cheminių medžiagų autorizacijos ir pateikimo į rinką teisės aktai gerokai išplėsti ir patobulinti, pirmiausia priėmus Reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH)[6] ir Reglamentą (EB) Nr. 1107/2009 dėl augalų apsaugos produktų pateikimo į rinką[7]. Šiuose ir kituose ES teisės aktuose (pvz., biocidų ir veterinarinių vaistų teisės aktuose) numatytos priemonės, tinkamos daugumos prioritetinių medžiagų naudojimui ir išmetimui ES lygmeniu kontroliuoti (pvz., vertinimo, apribojimo, autorizacijos priemonės). Todėl prieš rengiant kitas priemones turėtų būti taikomos šios esamos priemonės, jų iš esmės turėtų pakakti VPD tikslams įgyvendinti. Daugiau informacijos pateikta poveikio vertinimo ataskaitoje SEC(2011)1547. Kiti rezultatai Techninis prioritetinių medžiagų peržiūros darbas ir konsultacijų procesas buvo galimybė įvertinti ir kitus AKSD įgyvendinimo aspektus. Vienas svarbus laimėjimas – atnaujintos techninės gairės aplinkos kokybės standartams nustatyti, į kurias įtraukti išplėsti ir atnaujinti skirsniai apie nuosėdų ir biotos standartus. Tai leido nustatyti medžiagoms, kurias dėl jų savybių ir būvio vandens aplinkoje geriausia reguliuoti biotoje, taikomus minėtos terpė standartus. Taip bus gerokai pagerinta AKSD užtikrinama apsauga. Dar vienas svarbus aspektas – nustatyti problemines medžiagas, dėl kurių patvarumo, biologinio kaupimosi ir toksiškumo ir toliau ilgą laiką bus viršijami AKS, nors jau imtasi labai griežtų priemonių išmetimui riboti. Dėl šių medžiagų savybių jų stebėseną vykdyti ir jų poveikio cheminei būklei rezultatus pateikti reikia atskirai. Galiausiai atlikus peržiūrą paaiškėjo, kad reikia sistemos, kuria būtų pagerintas tikslinių, aukštos kokybės stebėsenos duomenų surinkimas iš visos ES, kad ateityje būtų lengviau nustatyti medžiagų prioritetiškumą. Poveikio vertinime nurodyta, kaip naudinga būtų sukurti tokią sistemą. BūSIMų DIREKTYVOS 2000/60/EB X PRIEDO PERžIūRų PERSPEKTYVA Prioritetinių medžiagų sąrašą buvo pradėta peržiūrėti tuo pat metu, kai buvo pradėta įgyvendinti REACH ir įsteigta Europos cheminių medžiagų agentūra (ECHA). Ateityje nustatant medžiagų prioritetiškumą bus naudojamasi gausia REACH registravimo proceso, kurio pirmasis terminas suėjo 2010 m. lapkričio mėn., informacija. Be to, rizikos vertinimo kompetencija ES lygmeniu sutelkta ECHA ir kitose agentūrose, atliekančiose kitų cheminių medžiagų rizikos vertinimą, pvz., Europos maisto saugos tarnyboje (EFSA) (pesticidai) ir Europos vaistų agentūroje (EMA) (farmacijos produktai). Ateityje peržiūrėdama prioritetinių medžiagų sąrašą Komisija išnagrinės galimybes efektyviau išnaudoti ES lygmeniu turimą rizikos vertinimo kompetenciją. Šia iniciatyva taip pat turėtų būti užtikrinta, kad VPD ir atitinkamos cheminių medžiagų, biocidų, pesticidų ir farmacijos produktų reguliavimo politikos priemonės tarpusavyje ir toliau gerai derėtų ir viena kitą atitiktų. [1] 2000 m. spalio 23 d. Europos Parlamento ir Tarybos direktyva 2000/60/EB, nustatanti Bendrijos veiksmų vandens politikos srityje pagrindus [OL L 327, 2000 12 22]. http://eur-lex.europa.eu/LexUriServ/LexUriServ.do?uri=CELEX:02000L0060-20090113:LT:NOT [2] 2001 m. lapkričio 20 d. Europos Parlamento ir Tarybos sprendimas Nr. 2455/2001/EB, nustatantis prioritetinių medžiagų vandens politikos srityje sąrašą. OL L 331, 2001 12 15, p. 1. http://eur-lex.europa.eu/LexUriServ/LexUriServ.do?uri=OJ:L:2001:331:0001:0005:EN:PDF [3] 2008 m. gruodžio 16 d. Europos Parlamento ir Tarybos direktyva 2008/105/EB dėl aplinkos kokybės standartų vandens politikos srityje. OL L 348, 2008 12 24, p. 84. [4] http://ec.europa.eu/environment/water/water-framework/objectives/implementation_en.htm [5] SAPMK yra vienas iš mokslinių komitetų, teikiančių Komisijai nepriklausomas konsultacijas. Jį sudaro 17 mokslininkų. Daugiau informacijos: http://ec.europa.eu/health/scientific_committees/environmental_risks/index_en.htm [6] OL L 396, 2006 12 30, p. 1–849. [7] OL L 309, 2009 11 24, p. 1–50.